CELEX: 32017R0647
Language: hu
Date: 2017-04-05 00:00:00
Title: A Bizottság (EU) 2017/647 végrehajtási rendelete (2017. április 5.) a lengyelországi sertéshúspiacra vonatkozó rendkívüli támogatási intézkedéseknek egyes, 2016. augusztus 1. és november 30. között levágott kocák és egyéb sertések tekintetében történő elfogadásáról

6.4.2017   
            
            
               HU
            
            
               Az Európai Unió Hivatalos Lapja
            
            
               L 92/41
            
         A BIZOTTSÁG (EU) 2017/647 VÉGREHAJTÁSI RENDELETE
   (2017. április 5.)
   a lengyelországi sertéshúspiacra vonatkozó rendkívüli támogatási intézkedéseknek egyes, 2016. augusztus 1. és november 30. között levágott kocák és egyéb sertések tekintetében történő elfogadásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 220. cikke (1) bekezdésének a) pontjára,
   mivel:
   
               (1)
            
            
               2016. augusztus 1. és szeptember 30. között Lengyelországban az afrikai sertéspestis emberi tényezőhöz kapcsolódó megjelenésnek számos esete nyert megerősítést, amiről a Bizottság értesítést kapott. A járvány rendkívül súlyosnak bizonyult, ugyanis a vírus terjedését viszonylag nagy kiterjedésű földrajzi területen számos, házisertéssel foglalkozó gazdaságban erősítették meg.
            
         
               (2)
            
            
               Lengyelország az afrikai sertéspestis elleni védekezésre vonatkozóan az Unió területén alkalmazandó minimumintézkedéseket meghatározó 2002/60/EK tanácsi irányelvvel (2) összhangban rögtön meghozta a szükséges állategészségügyi intézkedéseket. Lengyelország az (EU) 2016/1236 (3), az (EU) 2016/1372 (4), az (EU) 2016/1405 (5) és az (EU) 2016/1900 bizottsági végrehajtási határozattal (6) módosított 2014/709/EU bizottsági végrehajtási határozattal (7) összhangban ellenőrző, megfigyelési és megelőző intézkedéseket foganatosított, valamint az (EU) 2016/1367 (8) és az (EU) 2016/1406 bizottsági végrehajtási határozattal (9) összhangban védő- és megfigyelési körzeteket hozott létre.
            
         
               (3)
            
            
               Ezen túlmenően – annak érdekében, hogy megakadályozza az afrikai sertéspestis terjedését és a kereskedelem további megzavarását Lengyelországban és más országokban – Lengyelország további megelőző intézkedéseket hajtott végre az érintett területeken. Különösen a sertések mozgatása és szállítása kapcsán vezettek be szigorúbb megfigyelési intézkedéseket, valamint a sertések forgalmazása tekintetében írtak elő a belföldi piacra vonatkozó korlátozásokat a 2014/709/EU végrehajtási határozatban előírtakon túlmenően.
            
         
               (4)
            
            
               Ezen intézkedések alkalmazásának köszönhetően Lengyelországnak sikerült megakadályoznia a betegség továbbterjedését. Az uniós és a nemzeti állategészségügyi intézkedéseket valamennyi érintett gazdaságban 2016. november 18-ig alkalmazták.
            
         
               (5)
            
            
               Lengyelország arról értesítette a Bizottságot, hogy ezen intézkedések kihatással voltak a sertéstenyésztéssel foglalkozó gazdasági szereplők széles körére, akik a 652/2014/EU európai parlamenti és tanácsi rendelet (10) értelmében igénybe vehető uniós pénzügyi hozzájárulás keretében nem támogatható bevételkieséseket szenvedtek el. 2016. november 4-én a Bizottsághoz hivatalos kérelem érkezett Lengyelországtól az 1308/2013/EU rendelet 220. cikkének (3) bekezdése szerint egyes rendkívüli támogatási intézkedések társfinanszírozása iránt.
            
         
               (6)
            
            
               Az érintett területeken nevelt sertések tekintetében a támogatás csak az állatok levágása esetén nyújtható. A levágott állatokért fizetendő támogatás összegét az állatok súlya alapján kilogrammonként, korlátozott mennyiségű állatra vonatkozóan kell megadni. A támogatás összegét a Lengyelország által az árakra vonatkozóan összegyűjtött adatokat, valamint a számlákból származó, az állategészségügyi intézkedések hatálya alá tartozó térségekben tevékenykedő gazdálkodóknak jelenleg fizetett árakra vonatkozó információkat figyelembe véve kell meghatározni.
            
         
               (7)
            
            
               A Lengyelország által szolgáltatott információkra tekintettel a finanszírozásra jogosult állatok maximális számát az e tagállamtól beérkező kérelem alapján kell megállapítani.
            
         
               (8)
            
            
               A kettős finanszírozás elkerülése érdekében figyelmet kell fordítani arra, hogy a veszteségeket nem kompenzálták-e állami támogatásból vagy biztosítás révén, és hogy a támogatás csak olyan állatok kapcsán legyen igénybe vehető, amelyekre vonatkozóan a 652/2014/EU rendelet értelmében nem vettek igénybe uniós pénzügyi hozzájárulást.
            
         
               (9)
            
            
               Rendelkezést kell hozni arra vonatkozóan, hogy az illetékes lengyel hatóságok valamennyi szükséges intézkedést meghozzák és valamennyi előírt ellenőrzést elvégezzék, valamint hogy a Bizottságot minderről megfelelő módon tájékoztassák. Ezen ellenőrzéseknek mindenekelőtt olyan előzetes vizsgálatokat kell magukban foglalniuk, amelyek a támogatási kérelmek támogathatóságára és helyességére irányulnak.
            
         
               (10)
            
            
               Az e rendeletben előírt rendkívüli piactámogatási intézkedések körét és időtartamát az érintett piac támogatásához szükséges mértékre kell korlátozni. Nevezetesen azok kizárólag a 2016. augusztus 1. és november 18. közötti afrikai sertéspestisjárvány megjelenéséhez kapcsolódó uniós és lengyel jogszabályok által lefektetett állategészségügyi intézkedések hatálya alá eső körülhatárolt területeken található sertéstenyésztő gazdaságokra korlátozódhatnak.
            
         
               (11)
            
            
               Az érintett területeken több héten át mozgatási és szállítási korlátozások voltak érvényben a sertésekre vonatkozóan, ami a piaci folyamatok megzavarását és az árak számottevő csökkenését eredményezte, veszteségeket okozott a termelők számára, valamint az állatok súlyának jelentős növekedéséhez, ezáltal pedig elfogadhatatlan állategészségügyi helyzet kialakulásához vezetett. Ezért az e rendeletben előírt intézkedéseknek az augusztus 1. és november 30. között vágóhídra szállított állatokra kell kiterjedniük.
            
         
               (12)
            
            
               A szóban forgó rendkívüli piactámogatási intézkedések hatékony pénzgazdálkodásának biztosítása, valamint a termelőknek nyújtott támogatások megfelelő időben történő kifizetése érdekében a 907/2014/EU felhatalmazáson alapuló bizottsági rendelet (11) 5. cikkének (2) bekezdését nem kell alkalmazni, továbbá a Lengyelország által 2017. szeptember 30. után a kedvezményezetteknek nyújtott kifizetések nem részesülhetnek uniós társfinanszírozásból.
            
         
               (13)
            
            
               Az uniós pénzügyi ellenőrzés céljára Lengyelországnak továbbítania kell a Bizottság felé a kifizetések elszámolását.
            
         
               (14)
            
            
               mivel az afrikai sertéspestis megjelenéséhez kapcsolódó korlátozások az érintett területeken különböző időpontokban léptek hatályba, és mivel e rendelet nem határoz meg határidőt a támogatási kérelmek benyújtására, helyénvaló úgy tekinteni, hogy a 907/2014/EU felhatalmazáson alapuló rendelet 29. cikkének (4) bekezdésében meghatározott időpont megegyezik e rendelet hatálybalépésének időpontjával.
            
         
               (15)
            
            
               Az intézkedések Lengyelország általi haladéktalan végrehajthatósága érdekében indokolt előírni, hogy e rendelet az Európai Unió Hivatalos Lapjában való kihirdetését követő harmadik napon lépjen hatályba.
            
         
               (16)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   (1)   Lengyelország felhatalmazást kap arra, hogy támogatást nyújtson a sertéshúságazatban tevékenykedő azon termelők számára, amelyek gazdasága az afrikai sertéspestis elleni védekezéshez szükséges állategészségügyi intézkedések hatálya alá tartozott, és amelyek Lengyelországnak az uniós és lengyelországi jogszabályokban meghatározott és a mellékletben felsorolt területein fekszenek. A támogatás kizárólag az alábbi állatok levágása tekintetében nyújtható:
   
   
               a)
            
            
               a 0103 92 11 KN-kód alá tartozó kocák;
            
         
               b)
            
            
               a 0103 92 19 KN-kód alá tartozó egyéb sertések.
            
         (2)   Az (1) bekezdésben hivatkozott támogatás csak akkor adható meg, ha az alábbi feltételek teljesülnek:
   
               a)
            
            
               az állatokat Lengyelországnak az (1) bekezdésben meghatározott területein tartották, és az afrikai sertéspestis kapcsán a 2016. augusztus 1. és 2016. november 18. közötti időszakban bármikor forgalombahozatali korlátozások vonatkoztak rájuk;
            
         
               b)
            
            
               az állatok a korlátozás bevezetésének idején az (1) bekezdésben meghatározott területek egyikén tartózkodtak, vagy ezen időpont után az említett területen születtek és ott nevelték őket;
            
         
               c)
            
            
               az állatok levágására a 2016. augusztus 1. és 2016. november 30. közötti időszakban került sor;
            
         
               d)
            
            
               a támogatásért folyamodó termelő („kérelmező”) ugyanazon állatokra vonatkozóan nem részesül állami támogatásban, biztosítási kártérítésben vagy a 652/2014/EU rendelet szerinti uniós pénzügyi hozzájárulásban.
            
         2. cikk
   (1)   Az 1. cikk (1) bekezdésének a) pontjában hivatkozott kocák esetében a támogatásnak a hasított test tömege szerinti értéke kilogrammonként 0,34 EUR.
   (2)   Az 1. cikk (1) bekezdésének b) pontjában hivatkozott egyéb sertések esetében a támogatás kilogrammonkénti összegét a termelő gazdaságának elhelyezkedése szerinti, a sertések vágóhídra történő szállítása idején alkalmazott, Lengyelország által bejelentett ár és a termelőnek ténylegesen kifizetett, számlával alátámasztott ár közötti különbözet alapján kell kiszámítani. A támogatás kilogrammonkénti összege nem haladhatja meg az alábbiakat:
   
               a)
            
            
               0,23 EUR/kilogramm legfeljebb 93 kilogramm hasított súlyú sertések esetében;
            
         
               b)
            
            
               0,34 EUR/kilogramm a 93 kilogrammot meghaladó, de legfeljebb 105 kilogrammos hasított súlyú sertések esetében;
            
         
               c)
            
            
               0,46 EUR/kilogramm a 105 kilogrammot meghaladó hasított súlyú sertések esetében.
            
         3. cikk
   (1)   Az 1306/2013/EU európai parlamenti és tanácsi rendelet (12) 58. és 59. cikkével összhangban Lengyelország minden szükséges intézkedést megtesz, beleértve az átfogó adminisztratív és helyszíni ellenőrzéseket, annak érdekében, hogy biztosítsa az e rendeletben meghatározott feltételek teljesülését. Ennek keretében Lengyelország ellenőrzi a következőket:
   
               a)
            
            
               a kérelmező jogosultsága;
            
         
               b)
            
            
               minden támogatásra jogosult kérelmező esetében: a 2. cikk (2) bekezdésében hivatkozott mennyiség és árkülönbség;
            
         
               c)
            
            
               a támogatásra jogosult szereplők egyike sem részesült finanszírozásban egyéb forrásból az állatok levágásából eredő veszteségek ellentételezése céljából;
            
         
               d)
            
            
               azon állatok, amelyek után támogatást adnak, megfelelnek az 1. cikk (1) bekezdésében meghatározott területekre vonatkozó korlátozásokhoz kapcsolódó feltételeknek.
            
         (2)   Az adminisztratív ellenőrzésen átesett, támogatható kérelmezők részére a támogatás folyósítható a további ellenőrzések – nevezetesen a helyszíni ellenőrzésre kiválasztott kérelmezők ellenőrzésének – elvégzése előtt.
   (3)   Amennyiben az utóbbi ellenőrzések nem igazolják a kérelmező támogathatóságát, a támogatást vissza kell fizettetni és szankciókat kell alkalmazni.
   4. cikk
   (1)   A kiadásokhoz csak akkor nyújtható uniós társfinanszírozás, ha Lengyelország legkésőbb 2017. szeptember 30-ig teljesíti a kifizetéseket a kedvezményezetteknek.
   (2)   A 907/2014/EU felhatalmazáson alapuló rendelet 5. cikkének (2) bekezdése nem alkalmazandó.
   5. cikk
   Az 1. cikkben hivatkozott támogatás kapcsán Lengyelországnál felmerült kiadásokhoz az Unió legfeljebb 50 000 állatra kiterjedően 50 %-os társfinanszírozást nyújt.
   6. cikk
   (1)   Lengyelország e rendelet hatálybalépésétől számítva legfeljebb 10 napon belül tájékoztatja a Bizottságot a 3. cikk alapján hozott intézkedésekről.
   (2)   Lengyelország legkésőbb 2017. október 30-ig megküldi a Bizottságnak az e rendelet végrehajtásáról szóló részletes jelentést, beleértve a 3. cikkel összhangban meghozott intézkedések és elvégzett ellenőrzések végrehajtásának részleteit is.
   (3)   Lengyelország eljuttatja a Bizottsághoz a kifizetések pénzügyi elszámolását.
   7. cikk
   A 907/2014/EU felhatalmazáson alapuló rendelet 29. cikke (4) bekezdésének alkalmazásában a 2. cikkben meghatározott összeg árfolyamára vonatkozó meghatározó ügyleti tény e rendelet hatálybalépésének napja.
   8. cikk
   Az 1. cikkben meghatározott támogatás az 1306/2013/EU rendelet 4. cikke (1) bekezdésének a) pontja szerint rendkívüli piactámogatási intézkedésnek minősül.
   9. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. április 5-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról (HL L 192., 2002.7.20., 27. o.).
   
      (3)  A Bizottság (EU) 2016/1236 végrehajtási határozata (2016. július 27.) az egyes tagállamokban előforduló afrikai sertéspestissel kapcsolatos járványügyi intézkedésekről szóló 2014/709/EU végrehajtási határozat mellékletének az Észtországra, Lettországra, Litvániára és Lengyelországra vonatkozó bejegyzések tekintetében történő módosításáról (HL L 202., 2016.7.28., 45. o.).
   
      (4)  A Bizottság (EU) 2016/1372 végrehajtási határozata (2016. augusztus 10.) az egyes tagállamokban előforduló afrikai sertéspestissel kapcsolatos járványügyi intézkedésekről szóló 2014/709/EU végrehajtási határozat mellékletének a Lettországra és Lengyelországra vonatkozó bejegyzések tekintetében történő módosításáról (HL L 217., 2016.8.12., 38. o.).
   
      (5)  A Bizottság (EU) 2016/1405 végrehajtási határozata (2016. augusztus 22.) az egyes tagállamokban előforduló afrikai sertéspestissel kapcsolatos járványügyi intézkedésekről szóló 2014/709/EU végrehajtási határozat mellékletének módosításáról (HL L 228., 2016.8.23., 33. o.).
   
      (6)  A Bizottság (EU) 2016/1900 végrehajtási határozata (2016. október 26.) az egyes tagállamokban előforduló afrikai sertéspestissel kapcsolatos járványügyi intézkedésekről szóló 2014/709/EU végrehajtási határozat mellékletének az Észtországra, Lettországra és Lengyelországra vonatkozó bejegyzések tekintetében történő módosításáról (HL L 293., 2016.10.28., 46. o.).
   
      (7)  A Bizottság 2014/709/EU végrehajtási határozata (2014. október 9.) az egyes tagállamokban előforduló afrikai sertéspestissel kapcsolatos járványügyi intézkedésekről és a 2014/178/EU végrehajtási határozat hatályon kívül helyezéséről (HL L 295., 2014.10.11., 63. o.).
   
      (8)  A Bizottság (EU) 2016/1367 végrehajtási határozata (2016. augusztus 10.) az afrikai sertéspestis lengyelországi előfordulásával összefüggő egyes védekezési intézkedésekről (HL L 216., 2016.8.11., 26. o.).
   
      (9)  A Bizottság (EU) 2016/1406 végrehajtási határozata (2016. augusztus 22.) az afrikai sertéspestis lengyelországi előfordulásával összefüggő egyes védekezési intézkedésekről és az (EU) 2016/1367 végrehajtási határozat hatályon kívül helyezéséről (HL L 228., 2016.8.23., 46. o.).
   
      (10)  Az Európai Parlament és a Tanács 652/2014/EU rendelete (2014. május 15.) az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről (HL L 189., 2014.6.27., 1. o.).
   
      (11)  A Bizottság 907/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).
   
      (12)  Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).
   
      MELLÉKLET
      
         Lengyelországnak az 1. cikkben említett területei
      
      Lengyelországnak a következő uniós és lengyel jogszabályokban meghatározott területei:
      
                  a)
               
               
                  Uniós jogszabályok:
                  
                              —
                           
                           
                              A Bizottság (EU) 2016/1367 végrehajtási határozata (2016. augusztus 10.) az afrikai sertéspestis lengyelországi előfordulásával összefüggő egyes védekezési intézkedésekről (HL L 216., 2016.8.11., 26. o.).
                           
                        
                              —
                           
                           
                              A Bizottság (EU) 2016/1406 végrehajtási határozata (2016. augusztus 22.) az afrikai sertéspestis lengyelországi előfordulásával összefüggő egyes védekezési intézkedésekről és az (EU) 2016/1367 végrehajtási határozat hatályon kívül helyezéséről (HL L 228., 2016.8.23., 46. o.).
                           
                        
                              —
                           
                           
                              Az (EU) 2016/1236, az (EU) 2016/1372, az (EU) 2016/1405 és az (EU) 2016/1900 végrehajtási határozat által módosított, az egyes tagállamokban előforduló afrikai sertéspestissel kapcsolatos járványügyi intézkedésekről és a 2014/178/EU végrehajtási határozat hatályon kívül helyezéséről szóló, 2014. október 9-i 2014/709/EU bizottsági végrehajtási határozat (HL L 295., 2014.10.11., 63. o.) mellékletének III. része.
                           
                        
            
                  b)
               
               
                  Lengyel jogszabályok:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).